
Bucureşti, 14.02.2008





                                             Nr.23/394/2007
BIROUL PERMANENT
AL

CAMEREI DEPUTAŢILOR

Vă înaintăm, alăturat, Raportul asupra propunerii legislative pentru completarea unor dispoziţii ale Ordonanţei de urgenţă a Guvernului nr.34 din 19 aprilie 2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, privind completarea art.6 din Legea contenciosului administrativ nr.554 din 07 decembrie 2004, transmisă cu adresa nr. P.l.x 794 din 17 decembrie 2007.


În raport de obiectul şi conţinutul său, propunerea legislativă face parte din categoria legilor organice.



În conformitate cu prevederile art.75 din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.
PREŞEDINTE,

Iulian Iancu

   Nr.23/394/2007
R A P O R T
asupra propunerii legislative pentru completarea unor dispoziţii ale Ordonanţei de urgenţă a Guvernului nr.34 din 19 aprilie 2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, privind completarea art.6 din Legea contenciosului administrativ nr.554 din 07 decembrie 2004


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru completarea unor dispoziţii ale Ordonanţei de urgenţă a Guvernului nr.34 din 19 aprilie 2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, privind completarea art.6 din Legea contenciosului administrativ nr.554 din 07 decembrie 2004, transmisă cu adresa nr. P.l.x 794 din 17 decembrie 2007 şi înregistrată la comisie sub nr. 23/394/18.12.2007.



Consiliul Legislativ, cu avizul nr.1505 din 31 octombrie 2007, a avizat negativ propunerea legislativă.



Guvernul, prin punctul său de vedere transmis cu adresa nr.3037 din 15 noiembrie 2007, nu susţine adoptarea propunerii legislative.

Comisia juridică, de disciplină şi imunităţi, cu avizul nr.P.l.x. 794 din 29.01.2008, avizează negativ propunerea legislativă.

Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, cu modificări şi completări ulterioare şi completarea art.6 din Legea contenciosului administrativ nr.554/2004, cu modificările şi completările ulterioare, vizând instituirea unor dispoziţii care să protejeze autoritatea contractantă faţă de riscul unui eventual comportament necorespunzător şi abuziv al ofertantului.


La lucrările comisiei a participat ca invitat din partea Autorităţii Naţionale de Reglementare şi Monitorizare a Achiziţiilor Publice domnul Mircea Gogescu – preşedinte.

Membrii Comisiei pentru industrii şi servicii au examinat propunerea legislativă în şedinţa din 12 februarie 2008 şi au hotărât, cu unanimitate de voturi, să propună Plenului Camerei Deputaţilor respingerea propunerii legislative deoarece prin adoptarea modificărilor şi completărilor ce vizează Ordonanţa de urgenţă a Guvernului nr.34/2006 nu s-ar mai putea asigura căile de atac efective şi rapide împotriva eventualelor decizii ilegale luate de către autorităţile contractante în procesul de atribuire a contractelor de achiziţie publică. În ceea ce priveşte propunerea de modificare a Legii nr.554/2004, membrii comisiei menţionat că respectiva propunere înseamnă interpretarea art.21 din Constituţia României, republicată, ceea ce nu este posibil prin intermediul unui act normativ de rang inferior.


La lucrările comisiei au fost prezenţi 20 de deputaţi din totalul de 22 de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor organice.



În conformitate cu prevederile art.75 din Constituţia României, republicată, Camera Deputaţilor este prima Cameră sesizată.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,

Silvia Vlăsceanu

Expert parlamentar,

Isabela Robe

